ఓహో యాత్రికుడా…

ఓహో యాత్రికుడా….ఓ హోయాత్రికుడా

ఓహో యాత్రికుడా….ఓ హో యాత్రికుడా

ఉదయారుణ కాంతిపుంజ సదనము దెస పయనింతువొహో యాత్రికుడా….యాత్రికుడా…

ఉదయపూర్ణ మృదుల గాన సుధలజల్లి మధుపథాన

కదలిపోవుచున్నావోహో….యాత్రికుడా…..యాత్రికుడా…

అంధకార దీర్ఘనిశా బంధనమ్ము సడలించుక

గంధవాహ తురంగమస్యందనమ్ము గదలించుక

సింధుఫారపూర్వదిషా సుందరతీరమ్ముజేరునో యాత్రికుడా…యాత్రికుడా…

తేట తేట తెలుగులా తెల్లవారి వెలుగులా

శీతల హేమంతకాల శిథిలజీర్ణ పర్ణశాల

వదలి కదలి వచ్చితి వోహో… యాత్రికుడా…యాత్రికుడా…

చైత్రమాస కుసుమలతా పచ్చతోరణమ్ములూగ

చిత్రచిత్ర కలవిహంగ గాత్రనిస్వనమ్ము రేగ

మిత్రవరా నేడు నీ పవిత్రయాత్ర సాగింతువొహో…యాత్రికుడా…యాత్రికుడా…ఓహో యత్రికుడా