నానో కథ

డబ్బు దాహం

భీమిలి బీచ్ రోడ్. జాగింగ్ కి బయలుదేరాను.బాల భానుడు వెలుగు రేఖలతో పాటు అప్పుడే వేడిని కూడా తీసుకొచ్చేసాడు.

చాలా దూరం వచ్చేసాను. శరీరం తడిసి ముద్దయిపోయింది.విపరీతమైన దాహం. నీరు త్రాగకపోతే రెండు నిమిషాల్లో పడిపోవడం ఖాయం.

దూరంగా ఒక 12 ఏళ్ల కుర్రాడు, దారిన పడిన వాటర్ బాటిల్స్ ని భుజానికున్న గోని సంచిలో వేస్తున్నాడు. సగం తాగేసిన బాటిల్ లా ఉంది. మూత విప్పి నీరు వంపబోతున్నాడు. ఆపద్ధర్మం. ఆ మాత్రం నీరు చాలు నాకు.

ఒరేయ్! ఆగు అన్నాను. భయంతో పరిగెట్టేడు వాడు.

చప్పున ప్యాంట్ లో చెయ్యి దూర్చాను. 500 రూపాయలు నోటు పైకొచ్చింది. ఆలోచించలేదు. మరోసారి పిలిచెను.

నోటు కంటబడింది వాడికి. ఆగిపోయాడు. నోటు చేతిలో పెట్టి బాటిల్లో నీరు త్రాగేసేను.

వాడు గోనిసంచి వదిలేసి తుర్రుమన్నాడు.

నా దాహం తీరింది. వాడికి డబ్బు దొరికింది.

డబ్బు దాహం అంటే ఇదేనేమో.

స్వస్తి

రవి కావూరు…