నేడు తెలుగు భాషా దినోత్సవం.

తెలుగు తెలుగంటు మురిసేవు

నీ తెలుగు ఎక్కడుందిరా తెలుగోడా

పిల్లవానికి నేర్పవు తెలుగు శతకాలు

మమ్మీ డాడీ అని పిలవమని శత పోరుతావు

సర్కారు బడి పనికిరాదంటావు

కాన్వెంట్ చదువులే బతుకు తెరువంటావు

అత్తయ్య మామయ్య అను మాట లేదు

జగమెల్ల అంకుల్స్ ఆంటీలు ఈనాటి పిల్లలకు

రామాయణ భారతాలు అసలే చెప్పవు

ట్వింకిల్ లిటిల్ స్టార్ అంటే,తెగ మురుస్తావు

స్వాతంత్రం వచ్చి 78 ఏళ్ళు గడిచే

ఆంగ్ల దాస్యము తప్పలేదు తెలుగునాట

వచ్చి రాని ఆంగ్ల భాషే నేటికీ ముద్దు

తెలుగు అధికార భాష నేటికీ ఒక ఎండమావి

కళ్ళు కల్లు అంటారు టీవీల వాళ్లు

కాదు తప్పని వారించే వారు లేరు

తెలుగు తెలుగంటు మురిసేవు

నీ తెలుగు ఎక్కడుందిరా తెలుగోడా

స్వస్తి

రవి కావూరు….