శ్రోతలకు నమఃసుమంజులు. మనిషికి అనేకమైన ఆలోచనలు వస్తూ ఉంటాయి. అందులో మంచివి, చెడ్డవి కూడా ఉంటాయి. ఆలోచన ఎలా వస్తుందో తెలియదు కానీ, ఆ ఆలోచనలు మనిషికి ఒక్క క్షణంలో దుఃఖాన్ని,మరో క్షణంలో అంతు లేని ఆనందాన్ని కలుగచేస్తాయి.

మనసు చేసే ఈ మర్మాన్ని గీత రూపంలో విందాము.

గీత రచన : రవి కావూరు

స్వర కల్పన మరియు గానం శ్రీమతి ముక్కామల చెన్నప్రగడ నాగ భువనేశ్వరి

నేపథ్య సంగీతం: సీహెచ్ సోమేశ్వర రావు

ఇక పాట విందాము.

మనసు

\*\*\*\*\*\*\*

మనసు చేయు, మర్మమొకటి కాంచుము.

క్షణములోనే దిగులు, గుండె బరువవు గుబులు

మరు క్షణములోనే మోదము, ప్రమోదము

మనసు చేయు, మర్మమొకటి కాంచుము.

మనసు చేయు ఆలోచన

బుద్ధి చేయును యోచన

మానుటో, చేయుటో అను వివేచన

మనసు చేయు, మర్మమొకటి కాంచుము.

ఊహ ఎంతటి మధురము

చెడు ఊహ కల్గించును ఖేదము

ఆపుటో, కొనసాగుటో

మనసు చేయు, మర్మమొకటి కాంచుము.

రవి కావూరు