స్వింగ్ చైర్

నానో కథ

\*\*\*\*\*

సుబ్బారావు ఆఫీస్ సూపరింటెండెంట్గా ప్రమోటయిన ఆర్నెలకు కొత్త స్వింగ్ చైర్లో కూర్చునే అవకాశం ఆ రోజు.

20 ఏళ్ళు కర్ర, కేను కూర్చిలలోనే పని చేస్తూ,

స్వింగ్ కుర్చీలో దర్పంగా పని చేసే అవకాశం,

ఈ ఉద్యోగంలోనే.

కొత్త స్వింగ్ చైర్ అమర్చి సుబ్బారావును కూర్చోమన్నాడు అటెండెర్ కనకరావు.

పొంగుకొస్తున్న ఆనందాన్ని, కనపడనీయకుండ

స్వింగ్ చైర్ లోంచి సిబ్బందిని సారించి చూసేడు.

చివర్లోనున్న కొత్త టైపిస్ట్ పిల్ల ఇప్పుడు స్పష్టంగా కనిపిస్తోంది.

ఇంతలో బాస్ వచ్చేడు. వెలిగిపోతున్న సుబ్బారావు మొహాన్ని,కొత్తగా కనపడిన కుర్చీని తేరిపార చూసుకుంటూ ఛాంబర్లోకి వెళ్ళిపోయేడు బాస్.

రాత్రంతా స్వింగ్ చైర్ కలలు కన్న సుబ్బారావుకి మర్నాడు తన కొత్త కుర్చీ బాస్ ఛాంబర్లో కనబడింది.

ఆయన పాత స్వింగ్ చైర్ సుబ్బారావుకు.

“సారీ సుబ్బారావు! నా కుర్చీ మరీ పాతదైపోయిందయ్య సరిపెట్టుకొమ్మనాడు” బాస్.

పాపం సుబ్బారావు!

స్వస్తి

రవి కావూరు….