# **కర్మణ్యేవాధికారస్తే మా ఫలేషు కదాచన | మా కర్మఫలహేతుర్భూః మా తే సంగోఅస్త్వకర్మణి**

**భగవద్గీత 2-47**

**తాత్పర్యం**

“ నువ్వు కర్మ చేయడానికి మాత్రమేగానీ, ఆ కర్మఫలానికి అధికారివి కాదు ; ప్రతిఫలాపేక్షతో కర్మలను చేయకు ; అలాగని కర్మలు చేయడం మానకు. ”

**వివరణ**

కర్మలను చేయడానికే మనకు హక్కు ఉంది !

కర్మలను సదా అప్రమత్తతతో చేస్తూ ఉండాలి !

ఎప్పుడూ “ కర్మిష్ఠి ”గానే ఉండాలి !

అందుకే చేస్తున్న కర్మలకు ఎప్పుడూ “ లెక్కలు ” కట్టకూడదు

“ లెక్కలు ” కట్టడానికి మన దగ్గర సరి అయిన “ విషయజ్ఞానం ”ఏమీ లేదు ! లెక్కలను, ఫలితాలనూ పూర్ణ సృష్టికే వదిలేయాలి !

సృష్టికి మాత్రమే తెలుసు “సరి అయిన లెక్కలు” కట్టడం !

జన్మజన్మల లెక్కల ప్రకారం రావల్సింది అంతా వచ్చే తీరుతుంది !

జన్మజన్మల లెక్కల ప్రకారం పోవల్సిందంతా పోయే తీరుతుంది !

“ కర్మఫలాసక్తి ” ఉంటే …

ఫల ‘ సిద్ధి ’, ‘ అసిద్ధు ’ ల పట్ల రాగద్వేషాలను కలిగించి …

కర్మాచరణ పూర్తి సామర్థ్యంతో నిర్వహించబడదు.

కర్మలు చెయ్యడం మాని అకర్ముడిగా మారిపోతే …

భవిష్యత్తుకు పునాది వేసే వర్తమానాన్ని వ్యర్థం చేస్తే …

భవిష్యత్తును సంపూర్ణంగా నష్టపోతాం.

కనుక మనం కర్మలను చేస్తూనే ఉండాలి.

అకర్ములుగా ఎన్నటికీ కారాదు.

దేనినైతే మనం “ధర్మం” అనుకుంటున్నామో ఆ ధర్మం నిర్వర్తిస్తూనే ఉండాలి.

ఆ రకమైన ధర్మ కర్మలు చేస్తూనే ఉండాలి.

\*\*\*\*