ధన్వంతరీ మంత్ర

ధ్యానం

అచ్యుతానంత గోవింద విష్ణో నారాయణాఽమృత

రోగాన్మే నాశయాఽశేషానాశు ధన్వంతరే హరే ।

ఆరోగ్యం దీర్ఘమాయుష్యం బలం తేజో ధియం శ్రియం

స్వభక్తేభ్యోఽనుగృహ్ణంతం వందే ధన్వంతరిం హరిమ్ ॥

శంఖం చక్రం జలౌకాం దధదమృతఘటం చారుదోర్భిశ్చతుర్భిః ।

సూక్ష్మస్వచ్ఛాతిహృద్యాంశుక పరివిలసన్మౌళిమంభోజనేత్రమ్ ।

కాలాంభోదోజ్జ్వలాంగం కటితటవిలసచ్చారుపీతాంబరాఢ్యమ్ ।

వందే ధన్వంతరిం తం నిఖిలగదవనప్రౌఢదావాగ్నిలీలమ్ ॥

ధన్వంతరేరిమం శ్లోకం భక్త్యా నిత్యం పఠంతి యే ।

అనారోగ్యం న తేషాం స్యాత్ సుఖం జీవంతి తే చిరమ్ ॥

మంత్రం

ఓం నమో భగవతే వాసుదేవాయ ధన్వంతరయే అమృతకలశహస్తాయ [వజ్రజలౌకహస్తాయ] సర్వామయవినాశనాయ త్రైలోక్యనాథాయ శ్రీమహావిష్ణవే స్వాహా ।

[పాఠాంతరః]

ఓం నమో భగవతే మహాసుదర్శనాయ వాసుదేవాయ ధన్వంతరయే అమృతకలశహస్తాయ సర్వభయవినాశాయ సర్వరోగనివారణాయ త్రైలోక్యపతయే త్రైలోక్యనిధయే శ్రీమహావిష్ణుస్వరూప శ్రీధన్వంతరీస్వరూప శ్రీ శ్రీ శ్రీ ఔషధచక్ర నారాయణాయ స్వాహా ।

గాయత్రీ మంత్రం

ఓం వాసుదేవాయ విద్మహే సుధాహస్తాయ ధీమహి ।

తన్నో ధన్వంతరిః ప్రచోదయాత్ ।

తారకమంత్రం

ఓం ధం ధన్వంతరయే నమః ।