నిగమ నిగమాంత వర్ణిత మనోహర రూప

నగరాజధరుడ శ్రీ నారాయణా

నారాయణ శ్రీమన్నారాయణ

నారాయణ వేంకట నారాయణ

॥నిగమా॥

దీపించు వైరాగ్య దివ్యసౌఖ్యం బియ్య

నోపక కదా నన్ను నొడబరుపుచు

పైపైనె సంసార బంధముల కట్టేవు

నా పలుకు చెల్లునా నారయణా

॥నిగమ॥

వివిద నిర్బంధముల వెడల ద్రోయక నన్ను

భవ సాగరముల దడబడ జేతురా

దివిజేంద్ర వంద్య శ్రీ తిరువేంకటాద్రీశ

నవనీత చోర శ్రీనారాయణా

॥నిగమ॥

- తాళ్ళపాక అన్నమాచార్యులు