#మనసుకవిత\_7

(పోటీకి కాదు)

చీర గట్టిన యువతి

చీర పుట్టుక తెలుసుకో ముదతి

చీరకైనా, చక్కటి అంచుకైనా

ఉండాలి పత్తి ముందు

గింజలను శుద్ధి చేసి

ఏకితే వస్తుంది శుద్ది పత్తి

ఏకినంతనె చుట్టాలి

ఆ శుద్ధియైన పత్తి

రాట్నం మెక్కించి

వడకితే వస్తుంది దారం

గంజి పెడితేనే గట్టిపడుతుంది

దారం, చీర కదే ఆధారం

రంగులో ముంచి ఎండపెట్టితే

వస్తుంది రంగుదారం

మగ్గమెక్కించి,ఆలోచనలు

చేసి ఆకృతులను కల్పించి

ఆరుగాలం శ్రమపడి

నిద్రాహారాలు మాని

నేర్పుగా నేస్తే గాని

పూర్తి కాదు నువ్వు కట్టే చీర

వేల రూపాయల కష్టాన్ని

వందలకు అమ్ముకొని

పిల్లవాని బువ్వ కోసం

అప్పు కొరకు వెళ్లేటి

చేనేత కార్మికుని గూర్చి

వగచిన ఏమి ఫలం

చేతనైతే చేయూత నివ్వు

చేనేతను ప్రోత్సహించు..

స్వస్తి….

రవి కావూరు