#మనసుకవిత\_14

ఇమానం…

\*\*\*\*\*\*\*\*\*\*

ఊరు చివరన

మర్రి చెట్టు నీడన,

నే ప్రతి రోజు చూసేవాణ్ణి

ఎగిరే ఆ లోహ విహంగాన్ని,

ఏముంటది అందులో!

ఎలా ఎగురుతాదది వినువీధిలో,

ఇమానమంటారు దాన్ని

నవాబులు ఎక్కుతారు దాన్ని

గరిబోల్లు పోలేరు

దాని దాపులకి, అనేవాడు మా దస్తగిరి.

ఎట్లైన ఇమానం జూడాలే

దాని దరికి జేరాలే అని యాదుండే,

కాలమొక్క తీరున వుంటదా?

మా వూరున ఇమానాశ్రయమొచ్చే,

మా కొంప గోడు ఎగిరిపోయె

ఉన్న భూమి మాయమయ్యే,

ఇచ్చిన సొమ్ము అరిగిపోయె

ఇమానాల జోరు మొదలయె,

గేటు కాడ కొలువు బతుకాయే

ఇమానమంటేనే, ఇక రోతాయే..

స్వస్తి

రవి కావూరు….