పోస్టు కార్డ్ కధ.

ఐసోలేషన్

'ఏమండీ! ఇంకా ఎన్ని రోజులు ఈ ఐసోలేషన్? ఎప్పుడు లేనిది ఒక్కదాన్నే' !

ఈ గదిలో పది రోజుల బట్టి, జైల్లో ఖైదీలాగా! అంటూ వాట్సాప్ వీడియో కాల్ లో నిలదీసింది భాగ్యం, భర్త అనంతాన్ని.

'ఇంకో నాలుగు రోజులు భాగ్యం' కొంచెం ఓపిక పట్టు.

"ఏం ఓపికో ఏమో? ఎంతకని ఈ స్వరాభిషేకాలు చూస్తూ కూర్చుంటాను"?

అయిన మీరేమి చేస్తున్నారు వంటగదిలో ?

"కాఫీ పెట్టుకోడానికి డికాషన్ దింపుతున్న నయ్యా."

'ఈ నలభై ఏళ్లలో ఏ రోజైన ఒక కప్పు కాఫీ చుక్క ఇచ్చేరాండి నాకు' !

'నేను వంటింట్లోకి రాకపోయేసరికి కదా ఇప్పుడు అన్ని నేర్చుకుంటున్నారు'.

'తప్పుతుందా భాగ్యం'? ఉదయాన్నే ఆ కాఫీ చుక్క పడకపోతే ఉండలేను కదా!

సరే గాని! పల్స్ఆక్సు చూసుకున్నావా?

చూస్కున్నానండి. 98.

నాలుగు రోజుల తరువాత…….

ఏవండి!?

'చెప్పు భాగ్యం.'

14 రోజుల ఐసోలేషన్ అయిపోయింది. నేను బయటకు వచ్చేస్తాను అంటూ కేరింతలు కొట్టింది భాగ్యం.

'సరే.. ఒకసారి పల్స్ఆక్స్ రీడింగ్ చెప్పు'.

ఆగండి చెప్తాను…

ఏమండీ! ఏడుపు ధ్వనించింది భాగ్యం గొంతులో..

ఏమైంది భాగ్యం..?

రీడింగ్ 91 చూపిస్తోంది.. ఏమిటండీ ఇలా. అన్ని మందులు వాడేం. అన్ని జాగ్రత్తలు తీసుకున్నాం. బయటకుకొచ్చే వేళా 91 ఏంటండీ?

అనంతం బుర్ర పని చేయలేదు కొంతసేపు..

ఏమిటిది! ఏమి జరిగుంటుంది?

ఒక్కసారి బుర్రలో ఎదో తోచింది.

భాగ్యం కంగారు పడకు. నా దగ్గర ఉన్న పల్స్ఆక్స్ తలుపు దగ్గర పెట్టెను. దానితో చెక్ చేయి.

కొంతసేపటి తరువాత..

ఏమండీ… ఆనందంతో కూడిన భాగ్యం పిలుపు. రీడింగ్ 98 చూపిస్తోందండి.

అనంతం గట్టిగా ఊపిరి వదిలాడు. అవును!

నిన్ననే అనుకున్నాడు. భాగ్యం దగ్గర ఉన్న పల్స్ఆక్స్ మీటర్లో బ్యాటరీ డౌన్ అయిఉంటుందని.

స్వస్తి

KVS RAVI….

నాకున్న సాధారణ పరిజ్ఞానంతో రాసేను. సాంకేతికత తెలియదు.