సంభాషణ..

ఏమండీ బావున్నారా.?

బావున్నాను. మా బావ ఏడీ! కనిపించలేదు?

ఆయన ఇందాకనగా వెళ్ళేరు. ఇప్పుడే వస్తా అన్నారు. ఇంకా రాలేదు ఎదురు చూస్తున్నాను.

ఏమిటి విశేషం?

ఏముందండి? మామూలే… ఇది ఆ సమయం...

ఓ అలాగ…

ఆయన ఎక్కడున్నారో చూసి వస్తాను ఉండండి.

హమ్మయ్య! సమయం చిక్కింది. ఇప్పుడు నా సఖి పని చక్కబెట్టుకోవచ్చు…

……

అరే!….మా బావ రానే వచ్చాడు. నేనూ వెళతాను.నాకూ అవతల పనుంది.

ఏమండీ? ఇంత లేటు?

హబ్బా! నీ గొడవ ఆపరాదు. అంత సరిగా ఉండాలి కదా!

పోనీ లెండి! మీ జాగర్త మీదేగా!.

ఇంకా నన్ను కదల్చకండి.. నేను కుచుంటాను.

…..

(ఏమిటి ఈ అర్ధం పర్థం లేని సంభాషణ అనుకుంటున్నారా. ఇది

కాకి..కోయిలల మధ్య సంభాషణనండి.

కాకులు సాధారణంగా ఏప్రిల్- జూలై నెలల మధ్యలో గుడ్లు పెడతాయి.

కాకిలాగే ఒళ్లంతా నల్లగా ఉండే,మగ కోకిల ఆడ కాకిని ఆకర్షిస్తుంది.తన గూట్లో గుడ్లపై పొదుగుతూ కూర్చున్న ఆడ కాకి,

మగ కోకిల ఆకర్షణకు లోనై గుడ్లమీద నుంచి లేచి బయటకు వచ్చేస్తుంది. సరిగ్గా అదే సమయంలో ఆడ కోకిల కాకి గూట్లో చేరి గుడ్డు పెడుతుంది. ఆడ కాకి, ఆ కోకిల గుడ్డును కూడా తనదేనని నమ్మి పొదిగి, పిల్లను చేసి పెంచుతుంది. వసంత కాలంలో తేడా తెలుస్తుంది తల్లి కాకికి.)

ఊహకు రాసిన కధ.