#పోస్టుకార్డ్\_కథలపోటీ

కహనీల్రావు కథ

\*\*\*\*\*\*\*\*\*\*\*\*\*\*\*

కహనీల్రావు చాల ఆనందంగా ఉన్నాడు.

వ.ర.స (వర్ధమాన రచయితల సంఘం) సమావేశానికి సన్మాన గ్రహితగా రావాలన్న, ఆహ్వానమే అతని ఆనందానికి కారణం.

"వ.ర.స సమావేశం" అక్టోబర్ 15న హైదరాబాద్లోని దమాపూర్లో, "కిల్లినేని హేవెన్స్" లోనండి. మీకు "దయా

దాక్షణ్యం" రెసిడెన్సీలో వసతి

వుందన్నారు సంఘాధ్యక్షులు.

వ.ర.స. వేల సభ్యులున్న ముఖ పుస్తక సముహం.దాన్ని నిర్వహించే పెద్ద రచయితలు, "కథలు రాసేద్ధమని ఊబలాటపడే వారి కోసం ఓపికగా నిర్వహిస్తున్న గ్రూపు.

కాబోయే రచయితలు, వాళ్ల అనుభవాల్నే, కామాలు, పుల్ స్టాప్లులు లేకుండా కథలుగా, వండి వార్చేస్తుంటే ఏనాటికైనా వాళ్లని మంచి రచయితలుగా చేయాలనే తాపత్రయంతో శ్రమిస్తున్నారు గ్రూప్ నిర్వాహకులు.

ఇదే అవకాశంగా గ్రూప్లో పుఖానుపుంఖాలుగా కథలు వ్రాయడం మొదలెట్టేడు కహనీల్రావు. అతని

' రాత 'బాగుండి, ముప్పై కామెంట్లు, అరవై లైకులతో,కహనీల్రావు కథలు బహు పాపులర్ అయిపోయినయి.

సమావేశంలో, పెద్దలతో పరిచయాలు, గ్రూప్ ఫోటోలనే అందమైన ఊహలతో రిజర్వేషన్ చేయించేశాడు కహనీల్రావు.

తనకు విపరీతంగా పేరు తెచ్చిన

" మీరేం చేస్తారు" , "నాకింతేనా",

"మనిషి విలువెంతా";

" బ్రతికితే బలుసాకు", మొదలైన కథల కాపీలు తీయించుకొని, అడిగిన వారికి ఇద్దామని సిద్ధం చేసేసుకున్నాడు.

ప్రయాణం రోజు….. రాత్రి పది గంటలకి ట్రైను.

కహనీల్రావు తొమ్మిది గంటలకే బయలుదేరాడు,అనుకోని ట్రాఫిక్ జామ్.హడావుడిగా స్టేషన్లోకొచ్చి, పోర్టర్ని, "కోణార్క్" ఎన్నో ప్లాట్ ఫామని అడిగాడు. వాడు "8" అన్నాడు.పరుగునెళ్లి, ట్రైన్లో కూర్చునేటప్పడికి ట్రైన్ కదిలింది.

గంటన్నర తరువాత టిక్కెట్లు

చెక్ చేస్తున్న టీ టీ, "ఇదేమిటి సార్" "హైదరాబాద్ వెళ్ళవలసిన కోణార్కి బదులు", భువనేశ్వర్ వెళ్ళే కోణార్క్ ఎక్కేసారేమిటన్నాడు? (విశాఖలో ఈ

ట్రైన్లు కొంత తేడాతో ఒకేసారొస్తాయి)

ఏడుపొక్కటే తక్కువ కహనీల్రావుకి. ఇక తను సమావేశానికి చేరుకోలేడు. సన్మానం లేదు. ఫోటోలూ లేవు.

పాపం! కహనీల్రావు కథ, కంచికెళ్ళి పోయిందాల.

స్వస్తి

రవి కావూరు….