ఖర్చు

"సంజు! "బాగా అలిసిపోయాను". వంట చేసే ఓపిక లేదు. ఇవాళ బయట తినేద్దాం అంది చిన్ను, పిక్ అప్ చేసుకోవడానికి వచ్చిన సంజుతో.

ఈ నెలలో రెండో సారి బయట తినడం. ఇంటికి పోదాం పద. ఎందుకు అనవసరపు ఖర్చు అంటూ

మూలిగేడు సంజు.

"ఎందుకంత పిసినారితనం" సంజు! ఇద్దరం సంపాదిస్తున్నాము కదా. "పద" అంది చిన్ను.

3 నక్షత్రాల హోటల్లో చెరో రెండు రోటీలు

మజ్జిగ తీసుకొని సర్వర్ కి టిప్పు, కార్ డోర్ తీసి వంగి సలాం చేసినవాడికి బక్షిస్ ఇచ్చికుని బయటపడేసరికి 1800 ఆవిరైపోయేయని కార్లో నసపెడుతూనే వున్నాడు సంజు.

ఇల్లు చేరడానికి ఇంకో పావు గంట వుందనగా, కడుపు నొప్పి అంటూ లుంగలు చుట్టుకుపోసాగాడు సంజూ.

నడుపుతున్న కారుని కనపడుతున్న క్లినిక్ దగ్గర ఆపింది చిన్ను.

రాత్రి పది… రోజంతా పేషెంట్లను చూసి క్లినిక్ మూసేసి బయలుదేరే సమయంలో వీళ్లని చూసి అగిన డాక్టర్, సంజుని పరీక్ష చేసి, ప్రస్తుతానికి పర్వాలేదని, కొన్ని టెస్టులు చేయించుకోమని చెప్పి, ఫిజిషియన్ శాంపిల్స్ ఇచ్చి ఫీజు 500 అన్నాడు.

పట్టుమని పది నిముషాలు కూడా లేము 500 ఫీజా అంటూ గిలగిలలాడేడు సంజు.

రెండు గంటల్లో అరిగిపోయే తిండికి 1800 ఖర్చు పెట్టేవు.

నొప్పిని నయం చేసిన వైద్యునికి 500

వుట్టినే ఇచ్చేసినట్లు ఎందుకు అలా ఫీల్

అయిపోతున్నావు. పద ఇంటికి అంది

చిన్ను..

అంతేనంటావా అంటూ బయలుదేరాడు

సంజూ.

స్వస్తి

రవి కావూరు.