తలగడ

రిటైరైన నా స్నేహితుడు గోపాల్ ఈ

మధ్యనే మా వూరుకు దగ్గరగా వున్న పట్టణానికి వచ్చేడు. వాడు ఒంటరి వాడే. నేను ఒంటరి వాడినే. వాడు "ఇంటికి రా రా" అని పిలిస్తే,బయలుదేరేను.

గోపాల్ ఫ్లాట్ 8 వ అంతస్తులో ఉంది. విజిటర్స్ పార్కింగ్ బయటే. చుట్టూ, చిన్నా పెద్ద కార్పొరేట్ ఆసుపత్రులు. ఆసుపత్రికొచ్చే బంధువుల బళ్ళతో

రోడ్ నిండిపోయింది. ఖాళీగా ఉన్న స్థలం దగ్గరికి వెళ్లేసరికి, అక్కడ ఎందుకు ఖాళీగా వుందో అర్ధమయింది. పక్కనే మున్సిపాలిటీ వాళ్ళ పెద్ద చెత్త తొట్టె.

ఆసుపత్రుల కొచ్చే బంధు మిత్రులు

జారవిడిచే వ్యర్ధాలతో పోర్లిపోతు దుర్గంధం వెదజల్లుతోంది. వీధి కుక్కలు వ్యర్ధాలను పీక్కు తింటున్నాయి.

ముక్కు మూసుకొని బైక్ పార్క్ చేసి బయట పడ్డాను.

….

గోపాల్ నేను కబుర్లలో పడ్డాము. మాట్లాడుకుంటుంటే సమయమే తెలియలేదు. చీకటి పడుతోంది, బయలుదేరతానంటే రాత్రికి ఉండిపొమ్మని,బలవంతం చేయడంతో ఉండక తప్పింది కాదు. బాల్కనీలోంచి చూస్తుంటే చెత్త తొట్టె, నా బైకు కనిపిస్తునాయి.

కొత్త ప్రదేశం.సగం రాత్రి, నిద్ర పట్టక టీవీ పెట్టేను. ఎదో చానెల్ల్లో "బ్రేకింగ్ న్యూస్"

పట్టణ ఆసుపత్రులలో నిబంధనలకు విరుద్ధంగా "అవాంచిత గర్భవిచ్చిత్తులు," "కుప్ప తోట్లలలో శిశు దేహాలు ప్రత్యక్షం" అంటూ గంభీర స్వరంతో చెప్పుకుపోతోంది న్యూస్ రీడర్.

అన్ని ఛానల్లోను ఇదే వార్త. మనసు కలత బారింది. సిగరేట్ ముట్టించి

బాల్కనీలోకి వచ్చేను.

అప్పుడే ఎదురుగా, ఎదో ఆసుపత్రి

పైనుంచి ఎవరో? ఏదో ! విసిరేశారు

కుప్ప తొట్టిలో పడేలాగా.ధబ్బుమన్న శబ్దం. మనసులో అలజడి.

భగవాన్ !ఏమిటీ విపరీతం? టీవీ వార్తలు నిజమేనా?

ఉదయం గోపాల్ దగ్గర వీడ్కోలు

తీసుకొని బైక్ దగ్గరకొచ్చేను ఏమి చూడవలసి వస్తుందో?అనుకుంటూ.

ఆశ్చర్యం! కుప్ప తొట్టి ఖాళీ. ఎవరో

జారవిడిచిన తలగడని పీకుతోంది ఓ శునక రాజం.

నాది రజ్జు సర్ప ….?

స్వస్తి

రవి కావూరు

197