\*తెలుగు సాహిత్యంలో ఎంతో ప్రసిద్ధి పొందిన పదపల్లవాలలో ఇవి కొన్ని..అయితే వీటిని వింటుంటాం కానీ ఎవరూ సృష్టించారో గుర్తుకురాదు..వాళ్ళను ఇప్పుడు తెలుసుకుందాం.\*.

1. ‘‘నవ్విపోదురు గాక నాకేటి సిగ్గు నా ఇచ్ఛయేగాక నాకేటి వెఱపు’’

\*-దేవులపల్లి కృష్ణ శాస్త్రి\*

2. ‘‘కప్పివుంచితే కవిత్వం. విప్పి చెబితే విమర్శ’’

\*డా.సి.నారాయణరెడ్డి\*

3. ‘‘ఉదయం కానేకాదు అనుకోవడం నిరాశ. ఉదయించి అట్లానే వుండాలనుకోవడం దురాశ’’

\*- కాళోజి\*

4. ‘‘గత కాలము మేలు వచ్చుకాలముకంటెన్‌’’

\*- నన్నయ\*

5. ‘‘అరచేతిని అడ్డుపెట్టి సూర్యకాంతినాపలేరు’’

\*-సుబ్బారావు పాణిగ్రాహి\*

6. ‘‘రాజే కింకరుడగు కింకరుడే రాజగు’’

\*-బలిజేపల్లి లక్ష్మీకాంతం\*

7. ‘‘వలపెరుంగక బ్రతికి కులికి మురిసేకన్న వలచి విఫలమ్మొంది విలపింపమేలురా’’

\*-బసవరాజు అప్పారావు\*

8. ‘‘నిఖిలలోకమెట్లు నిర్ణయించినగాని తిరుగులేదు విశ్వనరుడ నేను’’

\*-గుర్రం జాషువా\*

9. ‘‘అత్తవారిచ్చిన అంటు మామిడి తోట

నీవు కోరగ వ్రాసి ఇచ్చినాను’’

\*- కాళ్ళకూరి నారాయణరావు\*

10. ‘‘గాయపడిన కవి గుండెల్లో వ్రాయబడని కావ్యాలెన్నో’’

\*- దాశరధి\*

11. ‘‘ప్రజకు రక్షలేదు పత్రికలేనిచో’’

\*-నార్ల వెంకటేశ్వర రావు\*

12. ‘‘బావా, ఎప్పుడు వచ్చితీవు’’

\*- తిరుపతి వెంకట కవులు\*

13. ‘‘తాంబూలాలిచ్చేశాను, తన్నుకు చావండి’’

\*- గురజాడ\*

14. ‘‘మాకొద్దీ తెల్ల దొరతనము’’

\*- గరిమెళ్ళ సత్యనారాయణ\*

15. ‘‘పరమేశా గంగ విడుము పార్వతి చాలున్‌’’

\*- శ్రీనాథుడు\*

16. ‘‘ఇందు గలడందు లేడని సందేహము వలదు... ఎందెందు వెదకిచూచిన అందందే గలడు’’

\*- పోతన\*

17. ‘‘నీ పాదం మీద పుట్టుమచ్చనై చెల్లెమ్మా.. తోడబుట్టిన రుణం తీర్చుకుంటనే చెల్లెమ్మా’’

\*- గద్దర్\*

18. ‘‘తాజ్‌మహల్‌ నిర్మాణానికి రాళ్ళెత్తిన కూలీలెవ్వరు’’

\*- శ్రీ శ్రీ\*

19. ‘‘చిరునవ్వుల వరమిస్తావా చితినుంచి లేచొస్తాను.. మరుజన్మకు మాటిస్తావా ఈ క్షణమే మరణిస్తాను’’

\*- వెన్నలకంటి\*

20. ‘‘రావోయి బంగారి మావా నీతోటి రాహస్యమొకటున్నదోయీ’’

\*- కొనకళ్ల వెంకటరత్నం\*

21. ‘‘వనిత తనంత తా వలచివచ్చిన చుల్కన కాదె యేరికిన్‌’’

\*- అల్లసాని పెద్దన\*

22. ‘‘ఏ గతి రచియించిరేని సమకాలము వారలు మెచ్చరేగదా?’’

\*- చేమకూరి వేంకటకవి\*

23. ‘‘ఎందరో మహానుభావులు అందరికీ వందనములు’’

\*- త్యాగయ్య\*

24. ‘‘రాజుల్‌ మత్తులు, వారిసేవ నరకప్రాయంబు......’’

\*- ధూర్జటి\*

25. ‘‘ఎప్పుడు సంపద కలిగిన అప్పుడు బంధువులు వత్తురు......’’

\*- బద్దెన\*

26. ‘‘భూమినాదియనిన భూమి ఫక్కున నవ్వు.. దానహీను జూచి ధనము నవ్వు’’

\*- వేమన\*

27. ‘‘నను బ్రోవమని చెప్పవే సీతమ్మ తల్లీ’’

\*- కంచర్ల గోపన్న\*

28. ‘‘పల్లెటూరి పిల్లగాడా పసులగాసే మొనగాడా’’

\*- సుద్దాల హనుమంతు\*

29. ‘‘నువ్వు ఎక్కదలచుకున్న రైలు ఎప్పుడూ ఒక జీవితకాలం లేటు’’

\*- ఆరుద్ర\*

30. ‘‘తల్లి ఒక్కతె మనకు తెలుగోడా.. సవతిబిడ్డల పోరు మనకేలా’’

\*- వేముల శ్రీ కృష్ణ\*

31. ‘‘వీరగంధము తెచ్చినారము, వీరుడెవ్వడొ తెల్పుడీ’’

\*- త్రిపురనేని రామస్వామి\*

32. ‘‘మాదీ స్వతంత్రదేశం.. మాదీ స్వతంత్ర జాతి’’

\*- బాలాంత్రపు రజనీకాంతరావు\*

33. ‘‘ఉప్పొంగిపోయింది గోదావరీ.. తాను తెప్పున్న ఎగిసింది గోదావరీ’’

\*- అడవి బాపిరాజు\*

34. ‘‘కూర్చుండ మా యింట కురిచీలు లేవు’’

\*- కరుణశ్రీ\*

35. ‘‘ఊరు మనదిరా ఈ వాడ మనదిరా పల్లె మనదిరా ప్రతి పనికి మనమురా నడుమ దొర ఏందిరో వాని దూకుడేందిరో’’

\*- గూడ అంజయ్య\*

36. ‘‘తను శవమై - ఒకరికి వశమై తనువు పుండై - ఒకరికి పండై ఎప్పుడూ ఎడారై - ఎందరికో ఒయాసిస్సై’’

\*- అలిసెట్టి ప్రభాకర్\*

37. ‘‘మేం పాలిచ్చి పెంచిన జనంలో సగమే మమ్మల్ని విభజించి పాలిస్తోంది’’

\*- సావిత్రి\*

38. ‘‘నేను పుట్టకముందే దేశద్రోహుల జాబితాలో నమోదై వుంది నా పేరు’’

\*- ఖాదర్ మొహియుద్దీన్\*

39. ‘‘నా దేశాన్ని గూర్చి పాడలేను.. నీ ఆదేశాన్ని మన్నించలేను

\*- బాలగంగాధర తిలక్\*

40. ‘‘ఎక్కువ కులజుడైన హీనకులజుడైన నిక్కమెరిగిన మహానిత్యుడే ఘనుడు’’

\*- అన్నమయ్య\*

41. ‘‘ఆరంభింపరు నీచ మానవులు విఘ్నాయాససంత్రస్తులై’’

\*- ఏనుగు లక్ష్మణ కవి\*

42. ‘‘అమ్మదొంగా నిన్ను చూడకుంటే నాకు బెంగ’’

\*- పాలగుమ్మి విశ్వనాథం\*

43. ‘‘క్రిష్ణశాస్త్రి బాధ ప్రపంచానికి బాధ.. ప్రపంచపు బాధ అంతా శ్రీశ్రీ బాధ

\*- చెలం\*

44. ‘‘వంటింటి సామ్రాజ్యానికి మా అమ్మే రాణి.. అయినా గిన్నెలన్నిటిపైనా మా నాన్న పేరే’’

\*- విమల\*

45. ‘‘గుండె గొంతుకలోన కొట్లాడుతాది కూకుండనీదురా కూసింతసేపు’’

\*-నండూరి సుబ్బారావు\*

46. ‘‘మాయమైపోతున్నడమ్మా మనిషన్నవాడు.. మచ్చుకైనా కానరాడు మానవత్వం ఉన్నవాడు’’

\*- అందెశ్రీ\*

47. ‘‘చెరువులో దూకనా చెరువయ్యిపోదునా.. ఉరిపోసుకొందునా ఉరితాడు అవుదునా’’

\*- చెరబండరాజు\*

48. ‘ఎంత చక్కనిదోయి ఈ తెలుగుతోట! ఎంత పరిమళమోయి ఈ తోటపూలు!’

\*- కందుకూరి రామభద్రరావు\*

49. నాగేటి చాల్లల్ల నా తెలంగాణ నవ్వేటి బతుకుల్ల నా తెలంగాణ

\*- నందిని సిధారెడ్డి\*

50. ‘‘రాతిబొమ్మల్లోన కొలువైన శివుడా.. రక్తబంధం విలువ నీవు ఎరుగవురా’’

\*- మిట్టపల్లి సురేందర్\*

\*తెలుగదేలయన్న దేశంబు తెలుగేను తెలుగు వల్లభుండ...దేశభాషలందు తెలుగు లెస్స\* .(శ్రీకృష్ణదేవరాయలు)...

తెలుగు భాషాభిమానులు ఈ వాక్యాలను,వాటి సృష్టికర్తలను వీలైతే మీ పిల్లలకు కూడా పరిచయం చేయండి..🙏🙏🙏