నే పని చేసిన

రెవెన్యూ శాఖ

చెదరని జ్ఞాపకాల

అందమైన పూదోట (పల్లవి)

గతవైభవ చిహ్నం

నా కలెక్టరేటు

మరపు రాదు

నా ఉద్యోగజీవితం (అను పల్లవి)

గడచిపోయిన పగళ్ళెన్నో 1వ చరణం

తెల్లారిన రాత్రులెన్నో

కుర్చీలో కునికిన గంటలెన్నో

బల్లపైనే పరుండిన డ్యూటీలెన్నో

టీ కెళ్ళిన సమయాలున్నాయ్

వరండా కబుర్ల జ్ఞాపకాలున్నాయ్

నాయర్ క్యాంటీన్లో భాతాఖానిలున్నాయ్

వలచిన చూపుల భాషలున్నాయ్.

నే పని చేసిన

రెవెన్యూ శాఖ

చెదరని జ్ఞాపకాల

అందమైన పూదోట (పల్లవి)

తలదించి తిరిగిన రోజులున్నాయ్ 2వ చరణం

తలఎత్తి తిరిగిన రోజులున్నాయ్

భుజంపై చేయేసి నడిచిన రోజులున్నాయ్

భుజం కలిపి పనిచేసిన రోజులున్నాయ్

ఉద్యమాలలో రోడ్లెక్కిన రోజులున్నాయ్

ఆకలి జయించి చేసిన దీక్షలున్నాయి

డిమాండ్ల కోసం మెట్లేక్కిన రోజులున్నాయ్

అధికారులు మెట్లు దిగొచ్చిన రోజులున్నాయ్

నేపని చేసిన

రెవెన్యూ శాఖ

చెదరని జ్ఞాపకాల

అందమైన పూదోట (పల్లవి)

3 వ చరణం

మిత్రుని కష్టానికి అప్పులిచ్చిన రోజులున్నాయ్

ఆ తిరిగిరాని బాకీకి వగచిన రోజులున్నాయ్

రిటైర్మెంట్ రోజున శాలువ కప్పిన రోజులున్నాయ్

శాశ్వత వీడ్కోలు సమయాన దండ వేసిన రోజులున్నాయ్

మరవలేము నిను

జీవిత పర్యంతము

మా ఎల్లరకు

నీవోక తీపి జ్ఞాపకము

రెవెన్యూ తల్లి

నీకిదే మా వందనము

రవి కావూరు

Kvs Ravi