బొట్టు

రాత్రి తొమ్మిదయింది.

అమెరికా నుంచి కూతురు, కోడలు, గ్రూప్ కాల్ చేసే సమయం.

వరలక్ష్మి, ఆమె భర్త, ఆ టైముకి ముందే రాత్రి ఫలహారాలు పూర్తి చేసి, వాళ్ళతో మాట్లాడడానికి సిద్ధమై వుంటారు.

రాత్రి తొమ్మిదయింది. 5 నిముషాలు ఆలస్యంగా, వరలక్ష్మి టాబ్లెట్లో వాట్సాప్ రింగ్ మోగింది.

హాయ్ అమ్మా! అంటూ కూతురు, హాయ్ అత్తయ్య గారు! అంటూ కోడలు వరలక్ష్మిని

పలకరించేరు.

రోజువారి ముచ్చటలయిన తరువాత, ఏరా? తల్లులు! నుదిటి మీద బొట్టు లేకుండా ఉన్నారేంటే,?ఎన్ని సార్లు చెప్పిన వినరేమి! అంది.

అమ్మ,! ఎన్ని సార్లు చెప్పాలి నీకు? ఇక్కడ మన దేశంలో లాగా, ఇంత బొట్టు పెట్టుకుంటే అందరూ వింతగా చూస్తారు. మాకెంత ఇబ్బందిగా ఉంటుందో నీకేం తెలుసు? అలా ప్రతి రోజు చెప్పకమ్మా అంటూ అరిచినట్లే చెప్పింది కూతురు.

అత్తయ్య గారు!, నేను ప్రతి రోజు పూజ చేసుకునేటప్పుడు బొట్టు పెట్టుకుంటా.

పూజ అవగానే, నాకు ఆఫీసు పని మొదలవుతుంది. రోజంతా మీటింగులు, కాల్స్ మీద ఉంటాం. ఎంతో మంది విదేశీయులతో మాట్లాడుతూ వుంటాం.

మన బొట్టు అందరి మధ్య ఆడ్ గా ఉంటుంది

అందుకనే తీయటం తప్పడంలేదు అంది సౌమ్యంగా.

వారం తిరిగింది…….

ఆ రోజు శ్రావణ శుక్రవారం.

రాత్రి 9 గంటలకి, కూతురు,కోడలి ఫోన్.

వరలక్ష్మి ఫోన్ ఎత్తింది. హాల్లో అనగానే

అమ్మా? ఏమిటి నీ అవతారం. నీ బొట్టేది.?

ఆ జుట్టు విరబోసుకోవడమేమిటి? ఇవాళ శుక్రవారం మర్చిపోయావా? అంటూ ఎగురుతోంది కూతురు.

చూసావా! మిమ్మల్ని బొట్టు లేకుండా చూస్తే,

మాకు ఇంతే బాధ, కోపం కలుగుతాయి తల్లి.

బొట్టు విషయంలో విదేశాల్లో వుండే పిల్లల ఇబ్బందులు తెలుసు "కానీ మధ్యే మార్గమయిన చూడండి.

కనీసం, చిన్న బొట్టయిన పెట్టుకోండి అంది వరలక్ష్మి, పక్కనే పెట్టుకున్న తిలకం బాటిల్ అందుకుంటూ.

స్వస్తి

KVS RAVI….