ఆంధ్రప్రదేశ్ రెవెన్యూ శాఖకు రెండు స్కోచ్ అవార్డులు

\*\*\*

దేశంలో అత్యున్నత పాలనా ప్రమాణాలను గుర్తింపు నిచ్చే స్కోచ్ అనే సంస్థ 2025 సంవత్సరానికి రెండు అవార్డులను ఆంధ్రప్రదేశ్ రెవెన్యూ శాఖకు ప్రకటించింది.

అవి ఒకటి ఆన్లైన్ కోర్ట్ మేనేజ్మెంట్ సిస్టం

రెండు రెవిన్యూ రీసర్వే

ఈ రెండు అంశాలను ఆంధ్రప్రదేశ్ రెవెన్యూ శాఖ అత్యుత్తమ ప్రమాణాలతో నిర్వహిస్తోందని

అందుకు గుర్తింపుగా సెప్టెంబర్ నెలలో జరిగే అవార్డుల ప్రధానోత్సవంలో ఈ అవార్డులు ఆంధ్రప్రదేశ్ రెవెన్యూ శాఖకు అందజేయబడతాయని ఒక పత్రికా ప్రకటన వెలువడింది.

1997 సంవత్సరం నుంచి పనిచేస్తున్న ఈ స్కోచ్

సంస్థ, అత్యుత్తమ ప్రమాణాలను నెలకొల్పుతున్న ప్రైవేటు మరియు ప్రభుత్వ సంస్థలను గుర్తించి

వారికి అవార్డులను అందజేస్తూ ఎంతో పేరు ప్రఖ్యాతులను కలిగి ఉంది.

ప్రజల జీవితాలతో అనునిత్యం మమేకమై పనిచేసే రెవిన్యూ శాఖకు ఎప్పుడు విమర్శలే తప్ప మెచ్చుకోలు లేని సందర్భంలో ఇటువంటి అవార్డు రావడం రెవిన్యూ ఉద్యోగులందరికీ ఎంతో ఉత్సాహాన్ని పంచుచుందనడంలో సందేహం లేదు.

జయహో ఆంధ్రప్రదేశ్ రెవిన్యూ శాఖ.