స్వేచ్చ..

మధు ఇంకో రెండు రోజుల్లో మళ్ళి అమెరికా వెళ్ళిపోతాడనగా రాఘవరావు మావయ్యని చూద్దామని గ్రామానికి వచ్చేడు.

మాటల్లో ఏరా మధు! ఇండియా తిరిగి రావా? అక్కడే స్థిరపడతావా ? అన్నాడు రాఘవరావు.

“లేదు మావయ్య” ‘ వచ్చేదామనే ఉంది'. “అమ్మ నాన్న ఇంకా చురుకుగానే

ఉన్నారు కదా! వస్తూ వెళుతుంటాను” అన్నాడు మధు.

అదేమిట్రా? “వాళ్ళ పెద్దవాళ్ళవుతున్నారు, నువ్వు కాకపోతే ఇంకెవ్వరు చూసుకుంటారన్నాడు” రాఘవరావు.

మావయ్యా! “ అమెరికాలో 90 ఏళ్ళ వాళ్ళు కూడా స్వయంగా కారు నడుపుకొని ఎవరి మీద

ఆధారపడకుండా వాళ్ళ పనులు వాళ్ళు చేసుకుంటారు. పిల్లలు ఉన్నా కూడా వారిని ఇబ్బంది పెట్టకూడదని సీనియర్ లివింగ్ హోం ల్లో ఉంటారు”

" మన దేశంలోనే 60 దాటగానే అందరిని ముసలాళ్ళని జమ కట్టేస్తాం" అమ్మ నాన్న గురించి బెంగ పడకన్నాడు మధు.

“ఏమిటో ఈ పిల్లలకు ఎలా తెలుస్తుందో” అనుకున్నాడు రాఘవరావు

“పిల్లల్ని ఎప్పుడు అర్ధం చేసుకుంటారో ఈ పెద్దవాళ్లు” అనుకుంటూ లేచేడు మధు,

\*\*\*\*\*\*\*\*\*\*\*\*\*\*\*\*

అదే రోజు సాయత్రం విశాఖపట్నం బీచ్లో కలుసుకున్నారు మధు, అతని ఇంజినీరింగు మిత్రులు సుదేష్ణ, సుమిత్, శార్దుల్.

ఏరా మధు? “ఇండియాకి తిరిగి రావా! అక్కడే స్థిరపడతావా ఏమిటి “? అన్నదే మిత్రుల ప్రశ్న కూడనూ..

అమెరికాలో లాగే ఇక్కడ అన్ని సౌకర్యాలు అమరుతున్నాయి కదా తిరిగి వచ్చేయడానికి ఏమిట్రా ఇబ్బంది?

“అక్కడ వున్నది- ఇక్కడ లేనిది ఏమిటో”? అన్నారందరు ఒకేసారి.

“స్వేచ్ఛా రా స్వేచ్చా” అక్కడ వున్నది ఇక్కడ లేనిది ఏమిటంటే “ ఏ పరిమితులు లేని స్వేచ్చ”.

అక్కడ నీకు నచ్చినవిధంగా నీ జీవితాన్నీ మలచుకోవచ్చు. నీకు నచ్చిన బట్ట కట్టుకోవచ్చు, నచ్చిన తిండి తినచ్చు. నచ్చిన ఆటనో మరో హాబినో అభివృద్ధి చేసుకోవచ్చును. ఉచిత సలహాల బెడద ఉండదు.

ఇక్కడ ఈ పదిహేను రోజుల్లోనూ నేను కలసిన చుట్టాలలో చాలా మంది,

ఎంత సేపు నీ జీతం ఎంతా?నాన్నకి ఏమైనా పంపుతున్నవా? పెళ్ళయి చాల కాలమయింది కదా పిల్లలని ఎప్పుడు కంటారు? ఏమైనా వెనకేసావా?ఇండియా ఎప్పుడు వస్తావని అడిగేవారే.

జవాబు చెప్పలేక, చెప్పాలనీ లేక బుర్ర వేడెక్కిపోయిందనుకు! అవన్నీ నా స్వంత విషయాలు కదా. వారి జోక్యం ఎందుకన్నాడు? మధు.

అందుకే, నేనే కాదు, నాలాంటి వాళ్ళందరు మన దేశానికి తిరిగి రావడానికి ఒకటికి పది సార్లు ఆలోచిస్తారన్నాడు మధు.

అవును! మధు చెప్పింది రైటే! తను ఒక ప్రాజెక్ట్ లీడ్ .కానీ నా ఆఫీసు విషయాలన్ని ఎందుకు అరా తీస్తుంది అమ్మ అనుకుంది సుదేష్ణ.

నాకు స్కూబా డైవింగ్ అంటే ఇష్టం. “అమ్మో! నీట్లో మునగడమేమిట్రా అంటూ అడ్డు పడతాడు చిన్నాన్న” అనుకున్నాడు శార్దుల్.

ఎప్పటికైనా మంచి చెఫ్ కావాలనుందంటే, “మన ఇంట వంటా లేదు, గరిటె తిప్పే

ఉద్యోగం ఆలోచన మానుకోమ్మంటారు అక్క-బావ” అనుకున్నాడు సుమిత్.

వాళ్ళ ఆకాంక్షలు నెరవేర్చుకోవడం కోసం మధు లాగే ఆలోచించడం మొదలెట్టారు.

స్వస్తి …..

రవి కావూరు